pythainlp/thai-wiki-dataset-v4 huggingface dataset:
วอลเลย์บอลหญิงชิงแชมป์โลก 2022

วอลเลย์บอลหญิงชิงแชมป์โลก 2022  จะเป็นการแข่งขันครั้งที่ 19 ของวอลเลย์บอลหญิงชิงแชมป์โลก ซึ่งเป็นการแข่งขันวอลเลย์บอลโดยมีทีมชาติหญิงชุดใหญ่ที่เป็นสมาชิกของสหพันธ์วอลเลย์บอลระหว่างประเทศ โดยการแข่งขันจะจัดขึ้นที่ประเทศเนเธอร์แลนด์และประเทศโปแลนด์
การคัดเลือกเจ้าภาพ.
เมื่อวันที่ 12 มกราคม ค.ศ. 2019 สหพันธ์วอลเลย์บอลระหว่างประเทศประกาศว่าประเทศเนเธอร์แลนด์และประเทศโปแลนด์ได้รับเลือกให้เป็นเจ้าภาพการแข่งขันชิงแชมป์โลกปี 2022
รอบคัดเลือก.
การคัดเลือกในครั้งนี้จะมี 24 ทีมที่ผ่านเข้ารอบคัดเลือก สำหรับประเทศเนเธอร์แลนด์และประเทศโปแลนด์ในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศเซอร์เบียในฐานะแชมป์โลกปัจจุบัน ส่วนที่เหลืออีก 21 ทีมมาจากทีมชนะเลิศและรองชนะเลิศจากการแข่งขันชิงแชมป์ทวีปปี 2021 ทั้งหมด 10 ทีม และ 11 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
การแบ่งกลุ่ม.
การจับสลากแบ่งกลุ่มจัดขึ้นที่โลซาน ประเทศสวิตเซอร์แลนด์ ในวันที่ 17 มีนาคม ค.ศ. 2022 ทีมวางจะได้รับการจัดวางให้อยู่ในแถวแรกจากอันดับโลกเอฟไอวีบี ณ สิ้นปี ค.ศ. 2021 สหพันธ์ให้สิทธิ์เจ้าภาพอยู่ในกลุ่มเอและกลุ่มบี โดยทีมเจ้าภาพที่มีอันดับดีกว่าจะถูกจัดให้อยู่ในกลุ่มเอ และอีกทีมหนึ่งจะถูกจัดให้อยู่ในกลุ่มบี ส่วนทีมที่ไม่ได้เป็นทีมวางจะทำการจับสลากในแถวที่เหลือจากอันดับโลกเอฟไอวีบี
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เทรี กิลเลียม

เทอเรนซ์ แวนซ์ กิลเลียม (เกิดวันที่ 22 พฤศจิกายน ค.ศ. 1940) หรือ เทรี กิลเลียม  เป็นนักเขียนบทภาพยนตร์ ผู้กำกับภาพยนตร์ ผู้ผลิตแอนิเมชัน นักแสดง นักแสดงตลกชาวอังกฤษที่เกิดในสหรัฐ และอดีตสมาชิกคณะตลกมอนตีไพธัน
ทางหลวงแผ่นดินหมายเลข 292

ทางหลวงแผ่นดินหมายเลข 292 หรือ ถนนเลี่ยงเมืองยโสธร เป็นทางหลวงแผ่นดินที่มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตตัวจังหวัดยโสธร ถนนเลี่ยงเมืองยโสธรมีทั้งหมด 1 ช่วง คือถนนเลี่ยงเมืองยโสธรด้านทิศเหนือ ซึ่งเชื่อมต่อกันเป็นครึ่งวงกลม มีระยะทางทั้งสิ้น 8.191 กิโลเมตร แต่เดิมนั้น กรมทางหลวงได้กำหนดให้ถนนเลี่ยงเมืองยโสธรเป็นทางหลวงแผ่นดินหมายเลข 23 เป็นเส้นทางในความรับผิดชอบของแขวงทางหลวงยโสธร
เขตควบคุม.
ทางหลวงแผ่นดินหมายเลข 292 แบ่งเขตการควมคุมออกเป็น 1 ตอน ได้แก่
การส่งต่อ

ในแพทยศาสตร์ การส่งต่อ  หมายถึง การส่งต่อการบริบาลผู้ป่วยจากแพทย์ฝ่ายรักษาหรือสถานพยาบาลแห่งหนึ่งไปยังอีกแห่งหนึ่งโดยมีการร้องขอ
การบริบาลตติยภูมิปกติกระทำโดยการส่งต่อจากบุคลากรสาธารณสุขปฐมภูมิหรือทุติยภูมิ
เลือดออกในทางเดินอาหารส่วนบน

เลือดออกในทางเดินอาหารส่วนบน โดยทั่วไปนิยามว่าเป็นเลือดออกจากหลอดอาหาร กระเพาะอาหารหรือลำไส้เล็กส่วนต้น อาจสังเกตเลือดในอาเจียน (อาเจียนเป็นเลือด) หรือพบเลือดที่กลายสภาพแล้วในอุจจาระ (อุจจาระดำ) ผู้ป่วยอาจมีอาการของปริมาตรเลือดไหลเวียนไม่เพียงพอและช็อก ทั้งนี้ ขึ้นอยู่กับความรุนแรงของการเสียเลือด ผลทำให้ภาวะเลือดออกในทางเดินอาหารส่วนบนถือเป็นภาวะฉุกเฉินทางการแพทย์อย่างหนึ่ง และตรงแบบต้องการการดูแลรักษาในโรงพยาบาลเพื่อการวินิจฉัยและรักษาโดยด่วน เลือดออกในทางเดินอาหารส่วนบนอาจเกิดได้จากแผลเปื่อยเพปติก การกร่อนของกระเพาะอาหาร หลอดเลือดขอดหลอดอาหาร และโรคที่พบน้อยบางชนิดอย่างมะเร็งกระเพาะอาหาร
การประเมินขั้นต้นมีการวัดความดันโลหิตและอัตราหัวใจเต้น ตลอดจนการตรวจเลือดเพื่อดูความเข้มข้นของฮีโมโกลบิน ในภาวะที่มีเลือดออกอย่างสำคัญ มักจำเป็นต้องให้สารน้ำทดแทน เช่นเดียวกับการถ่ายเลือด ก่อนหาจุดเลือดออกโดยการส่องกล้องทางเดินอาหารส่วนบนด้วยการส่องล้องหลอดอาหาร กระเพาะอาหารและลำไส้เล็กส่วนต้น (esophagogastroduodenoscopy) สามารถใช้การบำบัดด้วยการส่องกล้องเพื่อลดความเสี่ยงเลือดออกซ้ำ โดยขึ้นอยู่กับจุดเลือดออก การรักษาด้วยยาบางอย่าง (เช่น ยายับยั้งการหลั่งกรดสำหรับโรคแผลเปื่อยเพปติก) หรือด้วยหัตถการบางอย่าง (เช่น ทิปส์สำหรับเลือดออกจากหลอดเลือดขอด) เลือดออกซ้ำหรือเลือดออกไม่หยุดอาจมีความจำเป็นต้องผ่าตัด แม้พบน้อยลงเรื่อย ๆ เนื่องจากการักษาด้วยการส่องกล้องและยาที่ดีขึ้น
มีผู้ป่วยเลือดออกในทางเดินอาหารส่วนบนประมาณ 50 ถึง 150 ต่อ 100,000 คนต่อปี มีความเสี่ยงตายโดยประเมิน 11% แต่ขึ้นอยู่กับความรุนแรงด้วย
การเลื่อนผิดปรกติของสมอง

การเลื่อนผิดปรกติของสมอง  เป็นผลข้างเคียงที่อันตรายถึงชีวิตของภาวะความดันในกะโหลกสูงมาก ซึ่งเกิดเมื่อบางส่วนของสมองถูกบีบผ่านโครงสร้างต่าง ๆ ภายในกะโหลก โดยสมองสามารถเลื่อนข้ามโครงสร้างดังกล่าว เช่น ฟอล์กสมองใหญ่ (falx cerebri), ส่วนหุ้มสมองน้อย (tentorium cerebelli) และแม้แต่ผ่านฟอราเมน แมกนัม (รูในฐานกะโหลกอันเป็นที่ที่ไขสันหลังบรรจบกับสมอง) การเลื่อนผิดปรกติอาจเกิดได้จากปัจจัยต่าง ๆ ที่ทำให้มีฤทธิ์ของก้อน (mass effect) และความดันในกะโหลกเพิ่ม ซึ่งได้แก่ การบาดเจ็บของสมองจากอุบัติเหตุ เลือดออกในกะโหลก หรือเนื้องอกสมอง
การเลื่อนผิดปรกติยังเกิดได้แม้ไม่มีความดันในกะโหลกสูง เมื่อรอยโรคที่เป็นก้อนอย่างก้อนเลือดขังที่เกิด ณ ขอบของส่วนสมองต่าง ๆ ในกรณีเช่นนั้น ความดันเฉพาะที่เพิ่มขึ้น ณ ที่ที่เกิดการเลื่อนผิดปรกติ แต่ความดันนี้ไม่ได้ส่งผ่านไปยังสมองส่วนที่เหลือ ฉะนั้นจึงไม่จัดว่ามีความดันในกะโหลกสูง
เนื่องจากการเลื่อนผิดปรกติทำให้เกิดความดันสูงมากในส่วนต่าง ๆ ของสมอง จึงตัดการลำเลียงเลือดไปยังสมองหลายส่วน ซึ่งมักทำให้เสียชีวิต ฉะนั้นในโรงพยาบาลอาจมีการรักษาแบบดุเดือดเพื่อป้องกันภาวะดังกล่าวโดยการลดความดันในกะโหลก หรือโดยการระบายก้อนเลือดขังซึ่งทำให้เกิดความดันเฉพาะที่ในสมองส่วนหนึ่ง
เครื่องช่วยพยุงการทำงานของหัวใจและปอด

เครื่องช่วยพยุงการทำงานของหัวใจและปอด (ย่อ: ECMO "เอ็กโม"; หรือ extracorporeal life support, ย่อ: ECLS) เป็นเทคนิคการให้การพยุงระบบหัวใจและหายใจแบบต่อเนื่องนอกกายแก่บุคคลที่หัวใจและปอดไม่สามารถแลกเปลี่ยนแก๊สหรือการกำซาบอย่างเพียงพอเพื่อคงชีพ เทคโนโลยีสำหรับเอ็กโมส่วนใหญ่มาจากทางเลี่ยงหัวใจและปอด (cardiopulmonary bypass) ซึ่งให้การพยุงระยะสั้นสำหรับระบบไหลเวียนที่หยุดทำงาน
การรักษาดังกล่าวส่วนใหญ่ใช้กับเด็ก แต่พบในผู้ใหญ่ที่มีหัวใจและระบบหายใจล้มเหลวบ่อยขึ้นเรื่อย ๆ เอ็กโมทำงานโดยการนำเลือดออกจากร่างกายบุคคล แล้วนำคาร์บอนไดออกไซด์ออกจากเม็ดเลือดแดงพร้อมกับเติมออกซิเจนโดยวิธีเทียม โดยทั่วไปใช้เป็นทางเลี่ยงหลังหัวใจและปอด หรือในการรักษาระยะท้ายของบุคคลที่มีหัวใจและ/หรือปอดล้มเหลวอย่างรุนแรง แม้ปัจจุบันพบใช้เอ็กโมเป็นการรักษาหัวใจหยุดในศูนย์การแพทย์บางแห่ง ทำให้รักษาสาเหตุพื้นเดิมของหัวใจหยุดเต้นขณะที่ยังพยุงการไหลเวียนและการเติมออกซิเจน
พระราชวัชรญาณดิลก (ปัญญา สทฺธายุตฺโต)

พระราชวัชรญาณดิลก (ปัญญา สทฺธายุตฺโต) นามเดิมว่า ปัญญา ยาหอม เป็นพระราชาคณะชั้นราช ฝ่ายวิปัสสนาธุระ ปัจจุบันดำรงตำแหน่งเจ้าอาวาสวัดมกุฎคีรีวัน (ธรรมยุต) ตำบลโป่งตาลอง อำเภอปากช่อง จังหวัดนครราชสีมา และเจ้าคณะอำเภอปากช่อง ฝ่ายธรรมยุต จังหวัดนครราชสีมา
ประวัติ.
ชาติกำเนิด.
พระราชวัชรญาณดิลก (ปัญญา สทฺธายุตฺโต) นามเดิมว่า วินัย ยาหอม (ภายหลังเปลี่ยนชื่อเป็น ปัญญา ยาหอม เมื่อวันที่ 14 กุมภาพันธ์ พ.ศ. 2537) เกิดเมื่อวันที่ 21 ตุลาคม พ.ศ. 2503 ตรงกับวันศุกร์ เดือน 11 ขึ้น 2 ค่ำ ปีชวด ที่แขวงหนองบอน เขตประเวศ กรุงเทพมหานคร เป็นบุตรของ ร.ต.ต.จันทร์ ยาหอม และนางฟู ยาหอม ศึกษาที่โรงเรียนราชดำริ กรุงเทพมหานคร จนสำเร็จการศึกษาในระดับชั้น ม.ศ.3 ในวัยเยาว์ได้เคยเป็นศิษย์วัดใกล้บ้านที่บางนา ศึกษาหาความรู้จากครูบาอาจารย์ที่มีชื่อเสียงในขณะนั้น ต่อมาหลังจากเข้ารับการเกณฑ์ทหารเพื่อไปรับใช้ชาติแล้ว ก็ได้ไปฝากตัวเป็นศิษย์ของพระญาณสิทธาจารย์ (สิงห์ สุนฺทโร) หรือหลวงปู่เมตตาหลวง ที่วัดเทพพิทักษ์ปุณณาราม อำเภอปากช่อง จังหวัดนครราชสีมา ได้ติดตามปรนนิบัติรับใช้หลวงปู่เมตตาหลวงอยู่หลายปี เมื่อหลวงปู่เมตตาหลวงมรณภาพ 
อุปสมบท.
เมื่ออายุ 31 ปี ได้อุปสมบทเป็นพระภิกษุ ณ วัดมกุฏกษัตริยารามราชวรวิหาร กรุงเทพมหานคร เมื่อวันที่ 26 กันยายน พ.ศ. 2534 โดยมีสมเด็จพระพุทธชินวงศ์ (ประจวบ กนฺตาจาโร) ขณะดำรงสมณศักดิ์ที่ พระธรรมธัชมุนี เป็นพระอุปัชฌาย์ และพระธรรมปาโมกข์ ขณะดำรงสมณศักดิ์ที่ พระราชวราลังการ เป็นพระกรรมวาจารย์ ได้รับฉายาว่า สทฺธายุตฺโต และมาจำพรรษา ณ สำนักปฏิบัติธรรมมกุฏคีรีวัน อำเภอปากช่อง จังหวัดนครราชสีมา เมื่อวันที่ 27 กันยายน พ.ศ. 2534
ทางหลวงแผ่นดินหมายเลข 2116

ทางหลวงแผ่นดินหมายเลข 2116 สายยางตลาด–ดอนตาล เป็นทางหลวงแผ่นดินแนวทิศตะวันตก-ทิศตะวันออก มีระยะทางตลอดทั้งสาย 191.5 กิโลเมตร ผ่านจังหวัดต่าง ๆ ของภาคอีสานตอนกลาง ได้แก่ ตอนล่างจังหวัดกาฬสินธุ์ ตอนบนจังหวัดร้อยเอ็ด ตอนบนจังหวัดยโสธร และตอนล่างจังหวัดมุกดาหาร อีกทั้งยังเป็นทางหลวงแผ่นดินที่เชื่อมสถานที่สำคัญและสถานที่ท่องเที่ยวมากมาย คือ เมืองฟ้าแดดสงยาง พระมหาเจดีย์ชัยมงคล วนอุทยานผาน้ำย้อย เขตห้ามล่าสัตว์ป่าถ้ำผาน้ำทิพย์ วัดบรรพตคีรี หมู่บ้านวัฒนธรรมผู้ไทบ้านห้องแซง วัดพรหมวิหาร อุทยานแห่งชาติภูสระดอกบัว อุทยานแห่งชาติภูผาเทิบ และแม่น้ำโขง
รายละเอียดของเส้นทาง.
เริ่มต้นนับหลักกิโลเมตรที่ 0+000 จากสี่แยกยางตลาด ทางหลวงแผ่นดินหมายเลข 12 (ถนนศรีจันทร์) ในเขตเทศบาลตำบลยางตลาด อำเภอยางตลาด เข้าเขตอำเภอกมลาไสย อำเภอร่องคำ จังหวัดกาฬสินธุ์ ผ่านอำเภอโพธิ์ชัย อำเภอโพนทอง อำเภอหนองพอก จังหวัดร้อยเอ็ด ผ่านอำเภอเลิงนกทา จังหวัดยโสธร และเข้าเขตอำเภอดอนตาล สิ้นสุดที่แยกดอนตาล ทางหลวงแผ่นดินหมายเลข 2034 ในเขตเทศบาลตำบลดอนตาล อำเภอดอนตาล จังหวัดมุกดาหาร รวมระยะทางทั้งสิ้น 191.5 กิโลเมตร เป็นทางหลวง 2 ช่องจราจรตลอดสาย และ 4-6 ช่องจราจร ในช่วงเขตเทศบาล ซึ่งช่วงเขตเทศบาลตำบลเลิงนกทา-เทศบาลตำบลสามแยก อำเภอเลิงนกทา ได้ถูกกำหนดเป็นทางหลวงเอเชียสาย 121
เขตควบคุม.
ทางหลวงแผ่นดินหมายเลข 2116 แบ่งเขตการควบคุมออกเป็น 6 ตอน ได้แก่
ไมเคิล เพลิน

เซอร์ไมเคิล เอ็ดเวิร์ด เพลิน (เกิด 5 พฤษภาคม ค.ศ. 1943) เป็นนักแสดงตลก นักแสดง นักเขียน และนักแสดงโทรทัศน์ชาวอังกฤษ เขาเป็นสมาชิกกลุ่มตลกมอนตีไพธัน ตั้งแต่ ค.ศ. 1980 เขาได้ผลิตสารคดีการท่องเที่ยวจำนวนมาก
แอแวร์ตง ซูวาริส

แอแวร์ตง โซซา ซูวาริส (เกิด 22 มีนาคม ค.ศ. 1996) หรือรู้จักกันในชื่อ แอแวร์ตง  เป็นนักฟุตบอลชาวบราซิล ปัจจุบันเล่นในตำแหน่งกองหน้าให้กับเกรมียู และทีมชาติบราซิล
มนุษย์กบ

มนุษย์กบ เป็นผู้ที่ได้รับการฝึกฝนในการดำน้ำสกูบาหรือการว่ายน้ำใต้ทะเลในความสามารถทางยุทธวิธีซึ่งรวมถึงตำรวจหรืองานทางทหาร บุคลากรดังกล่าวเป็นที่รู้จักกันในชื่อทางการของนักประดาน้ำจู่โจม หรือนักว่ายน้ำจู่โจม คำว่า"มนุษย์กบ" เกิดขึ้นครั้งแรกในนาม"มนุษย์กบผู้ปราศจากความกลัว" ซึ่งเป็นชื่อบนเวทีของพอล บอยตัน ในคริสต์ทศวรรษ 1870 และต่อมาถูกอ้างสิทธิ์โดยจอห์น สเปนซ์ ผู้เป็นเป็นสมาชิกของกองทัพเรือสหรัฐและสมาชิกของหน่วยนาวิกโอเอสเอส ซึ่งได้รับการนำไปใช้กับเขาในขณะที่เขากำลังฝึกซ้อมในชุดกันน้ำสีเขียว
คำว่า"มนุษย์กบ"บางครั้งใช้เพื่ออ้างถึงนักดำน้ำสกูบาพลเรือน สโมสรกีฬาดำน้ำบางแห่งมีคำว่า"มนุษย์กบ" อยู่ในชื่อของสโมสร ซึ่งคำที่ต้องการโดยผู้ใช้สกูบาคือ"นักดำน้ำ" แต่คำว่า"มนุษย์กบ" ยังคงใช้อย่างไม่เป็นทางการโดยผู้ที่ไม่ใช่นักดำน้ำ โดยเฉพาะในสื่อและมักจะอ้างถึงนักดำน้ำสกูบาระดับอาชีพ เช่น ในบทบาทตำรวจนักประดาน้ำ
ในกองทัพและเครือข่ายข่าวกรองสหรัฐ นักประดาน้ำที่ผ่านการฝึกในสกูบาหรือซีซียูบีเอ ที่ใช้สำหรับภารกิจจู่โจมทางยุทธวิธีจะเรียกว่า "นักประดาน้ำจู่โจม" คำนี้ใช้เพื่ออ้างถึงเนวีซีล, หน่วยเสนารักษ์ลาดตระเวนสะเทินน้ำสะเทินบกพิเศษ และหน่วยทำลายล้างวัตถุระเบิดของกองทัพเรือ (EOD) ส่วนพลประจำยานลำน้ำสงครามพิเศษมีสิ่งที่สืบช่วงของมนุษย์กบในการว่ายน้ำจู่โจมมากกว่าการดำน้ำ ซึ่งเป็นหนึ่งในหน่วยที่ยอดเยี่ยมที่สุดเพียงไม่กี่หน่วยที่ได้รับการฝึกในส่วนสำคัญนี้ หน่วยมนุษย์กบอื่น ๆ ได้แก่ กองพันนาวิกโยธินจู่โจม และมารีนรีคอน นักประดาน้ำจู่โจมส่วนสำคัญของกองกำลังพิเศษกองบกทัพสหรัฐ (รู้จักกันในนามกรีนเบอเรต์), กองร้อยลาดตระเวนของกรม หน่วยจู่โจมกองทัพบก พลร่มกู้ภัย กองทัพอากาศ, ชุดควบคุมการรบ กองทัพอากาศ, การลาดตระเวนพิเศษ กองทัพอากาศ ตลอดจนผู้ปฏิบัติการศูนย์กิจกรรมพิเศษของซีไอเอ
ส่วนในสหราชอาณาจักร ตำรวจนักประดาน้ำมักได้รับการเรียกว่า "มนุษย์กบตำรวจ"
องค์การนักประดาน้ำทางยุทธวิธีของบางประเทศมีการแปลคำว่า"มนุษย์กบ" ในชื่อทางการของพวกเขา เช่น "ฟรอแมนสคอร์พซือ"ของเดนมาร์ก นอกนั้นเรียกตัวเองว่า"นักประดาน้ำจู่โจม" หรือความหมายที่คล้ายกัน ส่วนอื่น ๆ เรียกตัวเองโดยใช้ชื่อที่ไม่จำกัด เช่น "สเปเชียลกรุป 13" และ "หน่วยปฏิบัติการพิเศษ"
ซึ่งหลายประเทศและกลุ่มติดอาวุธบางกลุ่มได้ส่งหรือปรับใช้เหล่านักประดาน้ำหรือนักว่ายน้ำจู่โจม
ฌอน ลองสตาฟฟ์

ฌอน เดวิด ลองสตาฟฟ์ (เกิด 30 ตุลาคม ค.ศ. 1997) เป็นนักฟุตบอลอาชีพชาวอังกฤษที่เล่นในตำแหน่งกองกลางให้กับลีดส์ยูไนเต็ดในศึกพรีเมียร์ลีก
อาชีพ.
ลองสตาฟฟ์เริ่มต้นอาชีพของเขากับทีมเยาวชนของนิวคาสเซิลยูไนเต็ด เขาถูกยืมตัวไปยังสโมสรคิลมาร์น็อคในสกอตติชพรีเมียร์ชิปเมื่อเดือนมกราคม ค.ศ. 2017 พร้อมกับคัลลัม รอเบิร์ตสและเฟรดดี วูดแมน ในเดือนกรกฎาคม ค.ศ. 2017 เขาเซ็นสัญญายืมตัวไปอยู่กับสโมสรแบล็กพูลในอีเอฟแอลลีกวันสำหรับฤดูกาล 2017–18 โดยเขาลงเล่น 45 นัด ยิงได้ 9 ประตู
ประตูแรกของเขาสำหรับทีมชุดใหญ่ของนิวคาสเซิลยูไนเต็ดเกิดขึ้นเมื่อวันที่ 17 กรกฎาคม ค.ศ. 2018 เมื่อเขาเป็นผู้ทำประตูแรกในการเอาชนะเซนต์แพทริกส์แอธเลติก 2-0 ในเกมกระชับมิตรก่อนเปิดฤดูกาลที่ริชมอนด์พาร์ค ฌอนสร้างความประทับใจให้กับราฟาเอล เบนิเตซ ซึ่งเป็นผู้จัดการทีมในขณะนั้นในช่วงปรีซีซั่น และได้รับรางวัลเป็นสัญญายาว 4 ปีในเดือนพฤศจิกายน ค.ศ. 2018 ลองสตาฟฟ์ลงเล่นให้ทีมชุดใหญ่เป็นนัดแรกในการแข่งขันกับนอตทิงแฮมฟอเรสต์ ในรอบที่สองของอีเอฟแอลคัพ เมื่อเดือนสิงหาคม ค.ศ. 2018 ก่อนที่จะลงเล่นในพรีเมียร์ลีกเป็นนัดแรกในฐานะตัวสำรองในครึ่งหลังของเกมที่เจอกับลิเวอร์พูลที่แอนฟีลด์ในเดือนธันวาคม ตามมาด้วยประตูแรกของเขาในการแข่งขันเอฟเอคัพรอบสามนัดรีเพลย์กับแบล็กเบิร์นโรเวอส์ ก่อนที่เขาจะโชว์ฟอร์มอันน่าจดจำด้วยการยิงจุดโทษช่วยให้นิวคาสเซิลเอาชนะแมนเชสเตอร์ซิตีแชมป์เก่า 2–1 ในเดือนมกราคม ค.ศ. 2019
เมื่อวันที่ 18 กรกฎาคม ค.ศ. 2025 ลองสตาฟฟ์เซ็นสัญญากับลีดส์ยูไนเต็ดด้วยสัญญา 4 ปี ค่าตัว 12 ล้านปอนด์บวกกับส่วนเสริมที่อาจเกิดขึ้น ยุติช่วงเวลาอันยาวนานของเขากับนิวคาสเซิลยูไนเต็ด
ชีวิตส่วนตัว.
ฌอนเติบโตในย่านนอร์ทชีลด์, แมตตีน้องชายของฌอนเป็นนักฟุตบอลเช่นกัน ปัจจุบันเล่นให้กับโทรอนโต ส่วนเดวิด พ่อของพวกเขาเป็นอดีตนักกีฬาฮ็อกกี้น้ำแข็งทีมชาติอังกฤษ ซึ่งลงเล่นให้ทีมชาติมากกว่า 100 ครั้ง และเคยเป็นโค้ชให้กับทีม Whitley Warriors จนจบฤดูกาล 2022/23 เดวิด ลองสตาฟฟ์ ยังเป็นลูกพี่ลูกน้องกับอลัน ธอมป์สัน อดีตนักเตะทีมชาติอังกฤษด้วย พวกเขาไม่มีส่วนเกี่ยวข้องกับหลุยส์ ลองสตาฟฟ์ อดีตผู้เล่นอะคาเดมีของนิวคาสเซิล
เดวิดกล่าวว่าทั้งฌอนและแมตตีเป็นแฟนตัวยงของทีมนิวคาสเซิลยูไนเต็ดมาอย่างยาวนาน
บันทึก.
<templatestyles src="Reflist/styles.css" />
มีนา มาซูด

มีนา มานซูร์ มาซูด (17 กันยายน ค.ศ. 1991 –) เป็นนักแสดงชาวแคนาดา เขารับบทเป็นอะลาดิน ในภาพยนตร์ที่ใช้คนแสดงจริงรีเมกเรื่องอะลาดิน พ.ศ. 2562 นอกจากนี้เขายังได้มีส่วนร่วมในการแสดงละครทางโทรทัศน์ เขาได้รับบทเป็นแจเร็ด มาลิกในเรื่อง"โอเพนฮาร์ต" และทาริก คาร์ซาร์ ในเรื่อง "แจ็คไรอัน"
ชีวิตในวัยเด็กและการศึกษา.
มาซูดเกิดที่เมืองไคโร ประเทศอียิปต์ โดยพ่อแม่ของเขาได้นับถือนิกายคอปติกออร์โธด็อกซ์ เมื่อตอนที่เขายังเด็กเขาได้ย้ายไปอยู่ประเทศแคนาดา และเติบโตที่เมืองมาร์กแฮม รัฐออนแทรีโอ ประเทศแคนาดาซึ่งเขาได้เข้าศึกษาที่โรงเรียนมัธยมปลายคาทอลิกเซนต์บราเดอร์อังเดร เขาเป็นวีแกนและเป็นผู้ก่อตั้งรายการการท่องเที่ยวเชิงอาหาร "Evolved Vegan"
เควิน อินเกรโซ

เควิน อินเกรโซ เป็นนักฟุตบอลลูกครึ่งฟิลิปปินส์–เยอรมัน ปัจจุบันเล่นตำแหน่งกองกลางให้กับทีมชาติฟิลิปปินส์
สโมสรอาชีพ.
เซเรส–เนกรอส.
ในเดือนธันวาคม พ.ศ. 2558 อินเกรโซเซ็นสัญญากับเซเรส–เนกรอส สโมสรในไนเต็ดฟุตบอลลีก
บุรีรัมย์ ยูไนเต็ด.
ฤดูกาล 2562.
ในวันที่ 19 มิถุนายน พ.ศ. 2562 ช่วงตลาดซื้อขายนักเตะเลกที่ 2 ของไทยลีก ฤดูกาล 2562 สโมสรฟุตบอลบุรีรัมย์ ยูไนเต็ด บรรลุข้อตกลงในการคว้าตัวเควิน อินเกรโซ จากเซเรส–เนกรอส มาร่วมทีมเป็นที่เรียบร้อย โดยเจ้าตัวจะสวมเสื้อหมายเลข 22 ต่อมาในวันที่ 30 มิถุนายน พ.ศ. 2562 ไทยลีก นัดประเดิมเลกที่สอง อินเกรโซลงสนามเป็นนัดแรก โดยเป็นตัวสำรองแทนที่พรรษา เหมวิบูลย์ ในนาทีที่ 84 ในนัดที่บุรีรัมย์บุกไปพ่ายชลบุรีที่ชลบุรีสเตเดียม 1–0 ต่อมาในวันที่ 4 สิงหาคม พ.ศ. 2562 ไทยลีกนัดที่ 22 อินเกรโซจ่ายบอลให้ศุภณัฏฐ์ เหมือนตา โขกทำประตู ช่วยให้บุรีรัมย์บุกไปเอาชนะพีทีที ระยอง ที่พีทีทีสเตเดียม 1–0 กลับขึ้นเป็นจ่าฝูงไทยลีกได้สำเร็จ ต่อมาในวันที่ 20 ตุลาคม พ.ศ. 2562 อินเกรโซทำประตูแรกในลีกและสีเสื้อสโมสร ช่วยให้บุรีรัมย์เปิดบ้านแซงเอาชนะ การท่าเรือ ไปได้ 3–1
ฤดูกาล 2563–64.
ในวันที่ 5 มกราคม พ.ศ. 2563 อินเกรโซ ยิงหนึ่งประตู ช่วยให้บุรีรัมย์เปิดบ้านเอาชนะโปลิศ เทโร ในเกมกระชับมิตรไปได้ 2–0 ต่อมาในวันที่ 15 มกราคม พ.ศ. 2563 อินเกรโซ ทำประตูในนัดกระชับมิตร ช่วยให้บุรีรัมย์เปิดบ้านเอาชนะนครราชสีมา มาสด้า 2–0 ต่อมาในวันที่ 11 พฤศจิกายน พ.ศ. 2563 เขาทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 22 พฤศจิกายน เขาทำประตูที่ 2 ในลีก และทำแอสซิสต์ให้ศุภชัย ใจเด็ด โหม่งทำประตู ช่วยให้บุรีรัมย์บุกไปเอาชนะสุโขทัยที่สนามทุ่งทะเลหลวง 3–0 และในวันถัดมา เขาตัดสินใจต่อสัญญากับสโมสรไปจนจบฤดูกาล 2563–64และในวันต่อมาเขาก็อำลาบุรีรัมย์ยูในเต็ดเป็นที่เรียบร้อย
ทีมชาติฟิลิปปินส์.
อินเกรโซถูกเรียกตัวติดทีมชาติในการแข่งขันฟุตบอลโลก 2018 รอบคัดเลือก ในนัดที่พบกับบาห์เรนและเยเมนในวันที่ 11 และ 16 มิถุนายนตามลำดับ เขาไม่ได้ลงเล่นในนัดที่พบกับบาห์เรน แต่ได้ลงเล่นให้กับทีมชาติเป็นครั้งแรกในนัดที่พบกับเยเมน โดยเขาได้ลงเล่นแทนที่ เอียน แรมซีย์ ในนาทีที่ 90
 "ณ วันที่ 28 พฤศจิกายน 2564"
เจ้าหญิงซิฟาอาห์ บิซูแห่งเอธิโอเปีย

เจ้าหญิงซิฟาอาห์ บิซูแห่งเอธิโอเปีย  ประสูติเมื่อวันที่ 6 พฤษภาคม 2502 ณ อาดดิสอาบาบา ประเทศเอธิโอเปีย เป็นพระราชธิดาใน สมเด็จพระจักรพรรดิอัมฮา เซลาสซีแห่งเอธิโอเปีย กับ สมเด็จพระจักรพรรดินีเมเดเฟอร์อัชเวิร์ค อบีบีแห่งเอธิโอเปีย พระมเหสีพระองค์ที่ 2 เป็นสมเด็จพระขนิษฐาร่วมพระราชชนนีของ เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย เป็นพระราชนัดดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย
เสกสมรส.
พระองค์ทรงเสกสมรสกับ อตู ไฟซิล อารยา เลขาธิการหอการค้าแห่งฮาวาสซา มีพระธิดา 2 คน คือ
พระองค์ทรงงานในฐานะพระราชวงศ์น้อยมาก โดยทรงงานเพียงแค่ทรงอุปถัมถ์องค์กรเซลาสซี ซึ่งเป็นมูลนิธิเกี่ยวกับการอ่านหนังสือและการเขียนของประชาชนเท่านั้น เนื่องจากทรงมีพระดำรัสว่า
<templatestyles src="แม่แบบ:คำพูด/style.css" />การเป็นแม่คนมันยากและเหนื่อย ข้าพเจ้าเองก็มิได้สร้างความประทับใจกับทุกท่านมากนัก หากทำงานเล็กน้อยเพียงเพื่อตอบแทนแผ่นดินบ้านเกิดเท่านั้น
มัมลูก

มัมลูก ("ทรัพย์สิน") เป็นสมาชิกของกลุ่มทหารที่เป็นอดีตทาสที่ได้รับอิสระ โดยมีบทบาทรับใช้ผู้ปกครองมุสลิมมาหลายยุคหลายสมัย
เหตุการณ์สำคัญที่นำไปสู่การก้าวขึ้นมามีอำนาจของมัมลูก คือ การเกิดขึ้นของชนชั้นทหารอัศวินมัมลูกในอียิปต์สมัยยุคกลาง ซึ่งพัฒนามาจากกลุ่มทหารทาส อัศวินมัมลูกเหล่านี้ส่วนใหญ่เป็นทาสชาวตุรกี, ชาวคอปต์จากอียิปต์, ชาวเซอร์แคชเชีย (Circassians), ชาวอับคาเซีย (Abkhazians) และชาวจอร์เจีย นอกจากนี้ มัมลูกจำนวนมากมีแหล่งต้นกำเนิดจากบอลข่าน (แอลเบเนีย, กรีก และยูโกสลาฟ) "ปรากฏการณ์มัมลูก" หรือการเกิดขึ้นของชนชั้นนักรบมุสลิมนี้มีความสำคัญทางการเมืองมาก ในช่วง 1,000 ปี นับจากคริสต์ศตวรรษที่ 9 ถึงคริสต์ศตวรรษที่ 19 
เมื่อเวลาผ่านไปมัมลูกก็กลายเป็นชนชั้นทหารอัศวินที่มีอิทธิพลทางการทหารในหลาย ๆ ประเทศที่ถูกปกครองโดยผู้ปกครองชาวมุสลิม โดยเฉพาะในอียิปต์ แต่ในแถบตะวันออกกลาง เมโสโปเตเมีย และอินเดีย พวกมัมลูกถืออำนาจทั้งในทางการเมืองและการทหาร และในบางกรณีพวกเขาบรรลุถึงระดับได้ครองตำแหน่งสุลต่าน หรือได้ถืออำนาจในระดับภูมิภาคเป็นอะมีร (emir) หรือเบย์ (beys) ที่โดดเด่นที่สุด คือ การที่กลุ่มมัมลูกสามารถครองตำแหน่งสุลต่านโดยมีศูนย์กลางที่อียิปต์และซีเรีย และปกครองดินแดนเหล่านั้นภายใต้ระบอบสุลต่านมัมลูก (ค.ศ. 1250–1517) รัฐบาลสุลต่านมัมลูกมีชัยชนะเหนือจักรวรรดิข่านอิลในยุทธการที่อัยน์ญาลูต ก่อนหน้านี้พวกเขาต่อสู้กับนักรบครูเสดคริสเตียนจากยุโรปตะวันตกในปี ค.ศ. 1154–1712 และ ค.ศ. 1213–1221 ซึ่งทำให้พวกมัมลูกต้องถูกขับออกจากอียิปต์และตะวันออกกลาง ใน ค.ศ. 1302 พวกมัมลูกสามารถการขับไล่พวกครูเสดกลุ่มสุดท้ายออกจากลิแวนต์ได้อย่างเป็นทางการ และนำไปสู่การสิ้นสุดยุคสงครามครูเสด
ปืนกลมือเอ็ม3

เอ็ม 3 เป็นปืนกลมือสัญชาติอเมริกันขนาด .45-คาลิเบอร์ที่ถูกใช้งานในกองทัพสหรัฐ เมื่อวันที่ 12 ธันวาคม ค.ศ. 1942 ในฐานะที่เป็นปืนกลมือสหรัฐอเมริกา เคล. .45 เอ็ม 3 เอ็ม 3 นั้นเป็นลำกล้องเดียวกันกับลูกกระสุน .45 เอซีพีที่ยิงด้วยปืนกลมือทอมป์สัน แต่การผลิตมีราคาถูกกว่าและน้ำหนักเบากว่า แม้ว่า, จะตรงกันข้ามกับความเชื่อที่นิยมกัน แต่มีความแม่นยำได้น้อย ตำนานนี้เกิดขึ้นมาจากภาพยนตร์การฝึกซ้อมของกองทัพสหรัฐที่แสดงให้เห็นว่า เอ็ม 3 มีความแม่นยำมากกว่าความเป็นจริง เอ็ม 3 มักจะถูกเรียกกันโดยทั่วไปว่า "ปืนจาระบี"(Grease Gun) หรือ "the Greaser" เนื่องจากจะมีความคล้ายคลึงกับเครื่องมือช่าง
เอ็ม 3 นั้นถูกผลิตขึ้นมาโดยมีวัตถุประสงค์เพื่อใช้ทดแทนปืนกลมือทอมป์สัน และเริ่มเข้าประจำการในแนวหน้าในช่วงกลางปี ค.ศ. 1944 เนื่องจากความล่าช้าที่เกิดขึ้นในปัญหาการผลิตและการเปลี่ยนแปลงข้อกำหนดในการใช้งาน เอ็ม 3 จะถูกพบเห็นในการใช้งานในการรบได้น้อยในสงครามโลกครั้งที่สอง ปืนรุ่นเอ็ม3เอ1 ได้ถูกใช้งานในสงครามเกาหลีและความขัดแย้งอื่นๆ
ฟูจิวาระ โนะ ทาดาฮิระ

ฟูจิวาระ โนะ ทาดาฮิระ (#เปลี่ยนทาง , 880 – September 9, 949) รัฐบุรุษชาวญี่ปุ่น, ข้าราชสำนักและขุนนางระหว่าง ยุคเฮอัง. เขาเป็นที่รู้จักฐานะ เทชิน-โค (貞信公) หรือ โค-อิจิโจ โดโน (小一条殿) หรือ โค-อิจิโจ ไดโจไดจิง.
การงาน.
ทาดาฮิระเป็น คูเงะ (ชนชั้นสูงของญี่ปุ่น) ได้รับคำชมจากการเขียนและตีพิมพ์ เอ็งงีชิกิ.เขาเป็นหนึ่งในบรรณาธิการหลัก รับผิดชอบการพัฒนากฎหมายของญี่ปุ่น รู้จักฐานะ ซานได-คาคู-ชิกิ, บางครั้งเรียกว่ากฎและข้อบังคับสามชั่วอายุคน.
ทาดาฮิระ รับราชการ เป็น ผู้สำเร็จราชการ ภายใต้การปกครองของ จักรพรรดิซุซะกุ ซึ่งปกครองจาก 930 ถึง 946.
Genealogy.
สมาชิกของ ตระกูลฟูจิวาระ คนนี้เป็นบุตรชายของ โมโตสึเนะ พี่น้องของทาดาฮิระคือ ฟูจิวาระ โนะ โทกิฮิระ และ ฟูจิวาระ โนะ นากาฮิระจักรพรรดิมูรากามิ เป็นหลานลุงของทาดาฮิระ
ทาดาฮิระยึดครองตำแหน่งหัวหน้าสาขา ฮกเกะ ของ ตระกูลฟูจิวาระ ในปี ค.ศ. 909 เมื่อโทกิฮิระพี่ชายของเขาเสียชีวิต
ภรรยาและลูกหลาน.
เขาแต่งงานกับ มินาโมโตะ โนะ จุนชิ (源順子) พระราชธิดาของ จักรพรรดิโคโก
พวกเขามีบุตรชาย.
เขาแต่งงานกับ มินาโมโตะ โนะ โชชิ (源昭子) บุตรสาวของ มินาโมโตะ โนะ โยชิอาริ
พวกเขามีบุตรหลายคน.
References.
<templatestyles src="Reflist/styles.css" />
สลัดอวกาศ กัปตันฮาร็อค (ภาพยนตร์)

สลัดอวกาศ กัปตันฮาร็อก  เป็นภาพยนตร์อนิเมะแนววิทยาศาสตร์คอมพิวเตอร์กราฟิกส์สามมิติของญี่ปุ่นในปี 2013 กำกับโดย Shinji Aramaki
ในปี 2010 โทเอแอนิเมชันประกาศว่าบริษัทได้สร้างภาพยนตร์สำหรับคอมพิวเตอร์กราฟิกรีเมคจากซีรีส์การ์ตูนที่ได้แรงบันดาลใจจากมังงะก่อนหน้าและนำเสนอในงาน Tokyo International Anime Fair ในปีนั้น ในปีต่อมาพวกเขาได้แสดงตัวอย่างของ "สลัดอวกาศ กัปตันฮาร็อก" ที่ Annecy International Animated Film Festival นี่เป็นงบประมาณการผลิตสูงสุดของโทเอแอนิเมชันที่เทียบเท่ากับกว่า 30 ล้านดอลลาร์สหรัฐ เนื้อเรื่องถูกสร้างขึ้นใหม่โดยนักเขียน Harutoshi Fukui เพื่อสะท้อนธีมของสังคมสมัยใหม่และโทเอแอนิเมชันได้ใช้เทคโนโลยีในการสร้างภาพยนตร์ล่าสุดสำหรับภาพยนตร์เรื่องนี้ ตัวอย่างภาพยนตร์สำหรับทั่วโลกที่มีคำบรรยายภาษาอังกฤษได้รับการเผยแพร่เพื่อโปรโมตภาพยนตร์เรื่องนี้ ภาพยนตร์ยังได้ไปเข้าฉายในงานเทศกาลภาพยนตร์นานาชาติเวนิสครั้งที่ 70 และได้รับการคัดเลือกที่เทศกาลภาพยนตร์นานาชาติฮาวายครั้งที่ 33 ภาพยนตร์ได้รับเสียงวิจารณ์ผสมกันจากนักวิจารณ์และได้รับการเสนอชื่อเข้าชิงรางวัล Japan Academy Prize สาขาแอนิเมชั่นแห่งปี ภาพยนตร์ยังได้รับรางวัล Lumières Award สาขาภาพยนตร์เรื่องยาวสามิตินานาชาติยอดเยี่ยม และสาขาภาพภาพยนตร์แอนิเมชันที่งาน 3D Creative Arts Award (2014)
เกศรินทร์ น้อยผึ้ง

เกศรินทร์ น้อยผึ้ง (เกิด 24 ธันวาคม พ.ศ. 2542) ชื่อเล่น ปูเป้ เป็นนักแสดงหญิงชาวไทย เกิดที่ตำบลศรีสุข อำเภอสำโรงทาบ จังหวัดสุรินทร์และย้ายมาพักอาศัยกับครอบครัวที่อำเภอธัญบุรี จังหวัดปทุมธานี ปัจจุบันเป็นนักแสดงสังกัดช่อง 7 เอชดี มีชื่อเสียงจากละครพื้นบ้านละคร เรื่อง "สังข์ทอง" ในบทบาท "พระธิดารจนา" แสดงคู่กับ ม่อน สุรศักดิ์ สุวรรณวงษ์
ประวัติ.
เกศรินทร์ น้อยผึ้ง ชื่อเล่น ปูเป้ เกิดเมื่อวันที่ 24 ธันวาคม พ.ศ. 2542 เป็นนักแสดงชาวไทยเกิดที่จังหวัดสุรินทร์ เธอจบการศึกษาระดับมัธยมศึกษาจาก โรงเรียนสายปัญญารังสิต ปัจจุบันเธอจบการศึกษาศึกษาระดับปริญญาตรีที่ มหาวิทยาลัยรังสิต คณะนิเทศศาสตร์ สาขาภาพยนตร์และวิดีทัศน์
จังหวัดปทุมธานี
การทำงาน.
เธอเริ่มเข้าสู่วงการบันเทิงจากเวทีการประกวด Young Model 2013 โดยผ่านเข้ารอบ 25 คนสุดท้าย ต่อมาเกศรินทร์มีชื่อเสียงในการแสดงละครในวัยเด็กที่ออกอากาศทางช่อง 7 มาแล้ว 2 เรื่องคือ "ลูกระนาด" ผลิตโดยค่ายคำพอดีเมื่อในปี พ.ศ. 2550 ในบทบาท "ชบา" (วัยเด็ก) ขณะอายุ 8 ปี และในอีก 2 ปีต่อมาคือ ในปี พ.ศ. 2552 ในขณะอายุเพียง 10 ปี มีผลงานการแสดงในละครเรื่อง "พยัคฆ์ยี่เก" ผลิตโดยค่ายโคลีเซี่ยมโดยเป็นที่รู้จักกันบทบาท "อินทิรา" (วัยเด็ก)
ภายหลังเธอได้รับโอกาสเข้าร่วมเวทีการประกวดไทยซุปเปอร์โมเดลคอนเทสต์เมื่อปี พ.ศ. 2556 เธอได้รับโอกาสจากคุณ ไพรัช สังวริบุตร ร่วมแสดงละครเรื่องแรกกับทางช่องจ๊ะทิงจา และเธอได้ลงนามสัญญาเป็นนักแสดงในสังกัดบริษัท สามเศียร มีชื่อเสียงจากละครเรื่อง "หมู่บ้านนี้ผีดุ", "เขยซ่าส์ พ่อตาแสบ" และละครพื้นบ้านเรื่อง "สี่ยอดกุมาร" เป็นต้นภายหลังเธอได้หมดสัญญาในฐานะนักแสดงบริษัท สามเศียร เมื่อ พ.ศ. 2559
ในปี พ.ศ. 2560 เธอได้ลงนามสัญญาในฐานะนักแสดงสังกัดช่อง 7 เอชดี
ในปี พ.ศ. 2561 มีชื่อเสียงในละครพื้นบ้านจากเรื่อง "สังข์ทอง" และ "คุณหนูเรือนเล็ก" ประกบคู่กับ ธันวา สุริยจักรและเป็นการร่วมงานกันเป็นครั้งแรกและเป็นที่รู้จักกันในบทบาท ภัทศา วศวงศ์ หรือ ดาญ่า โดยมีผู้ติดตามและให้การตอบรับละครเรื่องเป็นอย่างอีกคับคั่งเธอรับงานละครตลอดเรื่อยมา
ในปี 2562 มีผลงานละครเรื่อง "เพลิงเสน่หา" เป็นละครพีเรียด ร่วมงานกันครั้งแรกกับ โดนัท ภัทรพลฒ์ เดชพงษ์วรานนท์ พระนาง รุ่นเล็ก รับบท ‘โมก’ และ ‘ใบบัว’ ปะทะบทบาทนักแสดงรุ่นใหญ่มากฝีมือ นุ่น วรนุช ภิรมย์ภักดี ในบท ‘คุณเทียน’
และมีผลงานละครพื้นบ้านเรื่อง "นางสิบสอง" รับบทเป็น 'เภา' ลูกคนที่ 12
ในปี พ.ศ. 2563 มีผลงานละครรีเมคยอดนิยมเรื่อง "ร้อยป่า" ประกบคู่กับบิ๊กเอ็ม กฤตฤทธิ์ บุตรพรม และเป็นการร่วมงานกันเป็นครั้งแรกในบทบาท "ธนิษฐา" 
ในปี พ.ศ. 2564 มีผลงานละครเรื่อง "คทาสิงห์" แสดงคู่กับ แบงค์ อาทิตย์ ตั้งวิบูลย์พาณิชย์ และมีผลงานละครเรื่อง รางรักพรางใจ ในบทแฝด ‘เก็จอุษา’ กับ ‘เก็จอาภา’ เป็นการกลับมาร่วมงานกับ โดนัท ภัทรพลฒ์ เดชพงษ์วรานนท์ อีกครั้ง 
ในปี พ.ศ. 2565 กลับมารับละครพื้นบ้านอีกครั้งในเรื่อง "เจ้าหญิงพิกุลทอง" และมีผลงานละครเรื่อง "บ่วงวิมาลา" แสดงร่วมกับ มิกค์ ทองระย้า และ เปรี้ยว ทัศนียา การสมนุช เป็นภาคต่อของละครเรื่อง "โซ่เวรี"
พระพุทธประวัติ (เพลง)

เพลงพระพุทธประวัติ - เพลิน พรหมแดน เป็นอัลบั้มเพลงที่เล่าถึงพระพุทธประวัติ ตั้งแต่ประสูติ ตรัสรู้ ไปจนถึงเสด็จดับขันธ์ปรินิพพาน วางจำหน่ายในช่วงปี พ.ศ. 2555-2556 โดยเพลิน พรหมแดน ประพันธ์เนื้อหาเพลงเอง ขับร้องเอง วางขายเอง ซึ่งเพลงชุดนี้ มีส่วนใหญ่เป็นเพลงพูด (หมายถึง เพลงที่เมื่อร้องจบแล้ว จะมีการบรรยายพระพุทธประวัติต่อไปจนจบเพลง) แต่บางเพลงจะเป็นเพลงร้องล้วนๆตามปกติ ซึ่งในช่วงการบรรยายนั้น จะมี เพลิน พรหมแดน บรรยายเนื้อความตามปกติ และมีนักพากย์มืออาชีพมาร่วมบรรยายด้วย คือ
เบื้องหลังการประพันธ์เพลง.
"เพลิน พรหมแดน" นอกจากแบ่งเวลางาน มาพักใจเข้าวัดทำบุญอยู่เป็นประจำแล้ว เพลิน พรหมแดน ยังนำความรู้ด้านดนตรี และลีลาการแต่งเพลงพูดแนวถนัด มาใช้สร้างสรรค์บทเพลงพุทธประวัติ อีกทางที่ช่วยเผยแพร่เรื่องราวพุทธศาสนาให้ผู้ฟังเข้าถึงธรรมะง่ายขึ้น
พระพุทธประวัติ ชุดนี้ ถูกบอกเล่าต่างออกไปจากเพลงแบบอื่นที่ผู้ชมที่เคยฟัง ด้วยทำนองเพลงที่เป็นทำนองผสม ระหว่างทำนองไทยเดิม เช่น ทำนองเพลงพม่ารำขวาน ทำนองเพลงกราวนอก ทำนองเพลงขับเสภา/ แหล่ ฯลฯ และทำนองไทยประยุกต์ เช่น ทำนองจากเพลง "อุทยานดอกไม้", "ใจนางเหมือนทางรถ", "นกเขาคู่รัก" ซึ่งทำนองเหล่านี้เองที่ทำให้เพลงนี้ดูสนุกสนาน น่าสนใจ และชวนให้ติดตาม ประกอบด้วยคำร้องที่มีความเข้าใจง่าย และแฝงด้วยคำศัพท์ทางพระพุทธศาสนาไว้มากมาย ซึ่งเพลิน พรหมแดน ผู้สร้างเพลงต้องศึกษาตำราทางพุทธศาสนาหลายเล่ม และใช้เวลาไม่ต่ำกว่าชั่วโมงในการประพันธ์เพลง โดยมีความศรัทธา และผูกพันในพระพุทธศาสนา เป็นแรงบันดาลใจให้เพลิน พรหมแดน ศิลปินแห่งชาติ สาขาศิลปะการแสดงดนตรีไทยลูกทุ่ง ปี พ.ศ. 2555 สร้างงานเพลงเป็นพุทธบูชานำรายได้ทั้งหมดที่ได้จากการจำหน่ายมอบให้วัดเกตุมวดีศรีวราราม 
สมส่วน พรหมสว่าง หรือ เพลิน พรหมแดน กล่าวว่า 
 การแต่งเพลงพุทธประวัติเนี่ยทำให้เราแตกฉาน มีความรู้สึกลึกซึ้ง เพราะเป็นเพลงที่แต่งยากสุด ยาวที่สุด และใช้เวลาแต่งนานที่สุด ตั้งแต่แต่ง ร้อง จนทำเป็นเพลงชุดสำเร็จนี่ใช้เวลาถึง 5 ปีนะ
เอาลามักนา (มหาวิทยาลัยสต็อกโฮล์ม)

เอาลามักนา  เป็นหอประชุมที่ใหญ่ที่สุดในมหาวิทยาลัยสต็อกโฮล์ม ณ ประเทศสวีเดน ซึ่งแล้วเสร็จในปี ค.ศ. 1998 นอกจากห้องบรรยายขนาดใหญ่แล้วยังมีห้องประชุมขนาดเล็กและห้องสัมมนา ด้านนอกห้องบรรยายมีเฉลียงสำหรับอ่านหนังสือ หอประชุมใช้สำหรับการชุมนุมทางวิชาการ เช่น การประชุมและสัมมนา รวมถึงฟังก์ชันภายนอก เช่น การประชุมทั่วไป ตลอดจนมีการปราศัยรางวัลโนเบลที่นี่เช่นกัน
ผู้ออกแบบ.
เอาลามักนาได้รับการออกแบบโดยสถาปนิก ราล์ฟ เออร์สไคน์ ผู้ออกแบบอัลยูเซตในบริเวณใกล้เคียงห้องสมุดมหาวิทยาลัยสต็อกโฮล์ม อักติเวียรุม (เฟรสกอติอัลเลน) และสภานิติศาสตร์สำหรับมหาวิทยาลัย ทั้งนี้ เอาลามักนาเป็นโครงการสุดท้ายของเออร์สไคน์สำหรับมหาวิทยาลัยก่อนที่เขาจะเสียชีวิตในปี ค.ศ. 2005 แนวคิดของการจัดตั้งหอประชุมในพื้นที่เริ่มจากเมื่อมีการวางแผนวิทยาเขตในช่วงต้นคริสต์ทศวรรษ 1960
การออกแบบ.
ตัวอาคารนั้นได้รับการสร้างขึ้นบนพื้นดิน จากด้านทิศเหนือและทางเข้าหลักทำให้ต่ำ, ประทับใจเล็กน้อย โดยพื้นผิวกระจกขนาดใหญ่ ส่วนทางด้านทิศใต้ อาคารมีความสูงแน่น เออร์สไคน์แบ่งตึกออกเป็นหลายขนาดที่ต่างกัน มีโครงสร้างและส่วนสูงรวมถึงการจัดเรียงที่น่าสนใจ ทางทิศเหนือของอาคารหันหน้าไปทางอิฐในเฉดสีแดงต่าง ๆ โดยมีการเชื่อมต่ออย่างชัดเจนกับพื้นผิวที่แตกต่างกัน สำหรับหลังคา มองเห็นได้จากระยะไกล มีคุณสมบัติสะท้อนแสงตามแบบฉบับของเออร์สไคน์ ซึ่งส่งแสงอาทิตย์เข้าสู่ห้องประชุมผ่านช่องกระจกรับแสงสว่าง การตกแต่งภายในให้ทัศนียภาพกว้างไกลผ่านด้านหน้ากระจกทางทิศเหนือ ซึ่งให้ผู้ชมสัมผัสใกล้ชิดกับธรรมชาติและต้นโอ๊กเก่าแก่ภายนอก ส่วนภายในมีกำแพงอิฐที่มีลวดลายกลับมา การออกแบบตกแต่งภายในให้ความรู้สึกเป็นธรรมชาติผ่านพื้นหินโล่งในห้องโถงที่อยู่ด้านล่าง มีการบุด้วยไม้สีบลอนด์แบบเรียบง่าย อันเป็นคุณสมบัติที่โดดเด่นทั่วทั้งอาคาร ตลอดจนนำเสนอความแตกต่างที่อบอุ่นกับหินแก้ว
การออกแบบหอประชุมได้รับแรงบันดาลใจจากแปลนครึ่งวงกลมของอัฒจันทร์โบราณ สิ่งนี้มีจุดประสงค์เพื่อให้ผู้ชม 1,194 คนได้ยินเสียงผู้บรรยายโดยไม่ต้องใช้เครื่องขยายเสียงอิเล็กทรอนิกส์ เพื่อจุดประสงค์นี้ เออร์สไคน์ได้ทำงานร่วมกับนีลส์-เอ็ก นิลส์ซัน ซึ่งเป็นที่ปรึกษาด้านเสียง โดยมีเพดานไม้เป็นทางลาดชันไปยังเวที และการวิเคราะห์ที่มีประสิทธิภาพ เพื่อเพิ่มการแพร่กระจายของเสียงและหลีกเลี่ยงเสียงสะท้อน การแก้ปัญหาเหล่านี้ยังหมายถึงการเกิดผลด้านประติมากรรมทางสุนทรียศาสตร์ เพื่อให้ได้เสียงที่มีการกระจายสูงสุด ทางลาดชันได้รับการรวมเข้ากับการออกแบบ และการดูแลที่นำมาซึ่งการกำหนดพื้นที่และวัสดุ
หมายเลขสารบัญแฟ้มดาวเทียม

หมายเลขสารบัญแฟ้มดาวเทียม  หรือที่รู้จักกันในชื่อ หมายเลขสารบัญแฟ้ม NORAD, NORAD ID, หมายเลขสารบัญแฟ้ม NASA, หมายเลขวัตถุอวกาศ USSPACECOM หรือเรียกสั้น ๆ ว่า หมายเลขสารบัญแฟ้ม เป็นหมายเลขประจำตัว 5 หลักที่กำหนดขึ้นโดยอดีตหน่วยบัญชาการอวกาศสหรัฐ (United States Space Command, USSPACECOM) สำหรับใช้ระบุวัตถุอวกาศทั้งหมดที่โคจรรอบโลก 
ก่อนหน้านี้หมายเลขสารบัญแฟ้มจะอยู่ในการกำกับดูแลของหน่วยบัญชาการป้องกันภัยทางอากาศอเมริกาเหนือ หรือ นอแร็ด (North American Aerospace Defense Command, NORAD) ปัจจุบันได้รับการปรับปรุงโดยหน่วยบัญชาการยุทธศาสตร์สหรัฐ (United States Strategic Command, USSTRATCOM) โดยเป้าหมายของการจัดทำสารบัญแฟ้มคือใช้ประกอบเรดาร์ในการติดตามวัตถุที่โคจรรอบโลกขนาดใหญ่กว่า 10 เซนติเมตรเพื่อหลีกเลี่ยงการชนกับยานอวกาศที่จะส่งขึ้นอวกาศ โดยเศษซากขยะอวกาศที่เกิดจากกระบวนการปล่อยยานแต่ละชิ้นที่มีขนาดใหญ่กว่า 10 เซนติเมตรจะถูกบันทึกไว้ ตัวอย่างเช่นเหตุการชนกันของดาวเทียมอิริเดียม 33 กับดาวเทียมคอสมอส 2251 ในปี ค.ศ. 2009 มีการลงทะเบียนเศษชิ้นส่วนของดาวเทียมอิริเดียม 33 รวมทั้งหมด 330 ชิ้น (หมายเลขในช่วง 33772 ถึง 40998) และเศษชิ้นส่วนของดาวเทียมคอสมอส 2251 รวมทั้งหมด 1,050 ชิ้น (หมายเลขในช่วง 33757 ถึง 40811) 
ในปี ค.ศ. 2018 มีการประกาศประเปลี่ยนโครงสร้างของหน่วยบัญชาการกองทัพอากาศอวกาศ (Air Force Space Command, AFSC) โดยให้ส่วนงานการแจ้งเตือนความเสี่ยงในการชนหรืออุบัติเหตุในอวกาศให้แก่หน่วยงานเชิงพาณิชย์และต่างประเทศแยกออกไปอยู่ในการกำกับดูแลของกระทรวงพาณิชย์สหรัฐ 
COSPAR ID และ NORAD ID.
เลขทะเบียน NORAD หรือ NORAD ID จะถูกระบุด้วยลำดับตัวเลข โดยวัตถุอวกาศชิ้นแรกที่ได้หมายเลขแค็ตตาล็อก 00001 คือจรวดนำส่งดาวเทียมสปุตนิก 1 ส่วนดาวเทียมสปุตนิก 1 จะตามด้วยหมายเลข 00002 ตารางด้านล่างแสดงตัวอย่างหมายเลขแค็ตตาล็อกที่ถูกบันทีกในโครงการอวกาศสำคัญ ๆ เทียบกับเลขทะเบียนวัตถุอวกาศสากล (COSPAR ID)
อูไดจิง

อูไดจิง ("Udaijin"; "มหาเสนาบดีฝ่ายขวา") เป็นตำแหน่งราชการในญี่ปุ่นปลายยุคนาระและยุคเฮอัง ปรากฏครั้งแรกในประมวลกฎหมายอาซูกะคิโยมิฮาระ ฉบับ ค.ศ. 689 ในฐานะส่วนหนึ่งของหน่วยงานกลางที่เรียกว่า "ไดโจกัง" ซึ่งช่วงแรกประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา ตำแหน่งนี้รวมอยู่ในประมวลกฎหมายไทโฮ ฉบับ ค.ศ. 702 
อูไดจิงเป็นมหาเสนาบดีชั้นรอง มีฐานะรองจากซาไดจิง และมีหน้าที่ควบคุมดูแลหน่วยงานทั้งหมดในสังกัดไดโจกัง
ตำแหน่งอูไดจิง พร้อมด้วยตำแหน่งอื่น ๆ ในโครงสร้างไดโจกัง ค่อย ๆ ลดอำนาจลงในช่วงคริสต์ศตวรรษที่ 10–11 เนื่องจากตระกูลฟูจิวาระเข้ามากำกับการเมืองมากขึ้นเรื่อย ๆ จนสิ้นคริสต์ศตวรรษที่ 12 เมื่อตระกูลมินาโมโตะยึดอำนาจจากกลุ่มคูเงะ ตำแหน่งนี้ก็สิ้นอำนาจลงโดยสิ้นเชิง แต่ก็ยังไม่แน่ชัดว่า มีการล้มเลิกระบบไดโจกังอย่างเป็นทางการไปก่อนยุคเมจิหรือไม่
Myosotis

Myosotis (จากภาษากรีก: μυοσωτίς "หูของหนู") เป็นสกุลของพืชดอกในวงศ์ Boraginaceae ในซีกโลกเหนือมักถูกเรียกว่า forget-me-nots  หรือ Scorpion grasses ชื่อ "Forget-me-Not" มาจากการทับศัพท์จากภาษาเยอรมัน "" และใช้ในประเทศอังกฤษตั้งแต่ปี 1398 โดยพระเจ้าเฮนรีที่ 4 แห่งอังกฤษ "Myosotis alpestris" หนึ่งในสปีชีส์ในสกุลนี้เป็นดอกไม้ประจำรัฐของอะแลสกาและ Dalsland, สวีเดน พืชสกุลนี้มักสับสนกับฟอร์เก็ตมีน็อตของหมู่เกาะแชทัม ซึ่งจัดอยู่ในสกุล "Myosotidium"
การกระจายพันธุ์.
มีการบันทึกชื่อสปีชีส์มากกว่า 500 ชนิด แต่ปัจจุบันมีเพียง 74 ชนิดเท่านั้นที่เป็นที่ยอมรับ ส่วนที่เหลือเป็นชื่อพ้องของชื่อที่ยอมรับหรือชื่อเสนอในปัจจุบัน สกุลนี้ส่วนใหญ่ถูกจำกัดไว้ที่ยูเรเซียตะวันตก โดยมีประมาณ 60 สปีชีส์ที่ยืนยันแล้ว และนิวซีแลนด์ที่มีสปีชีส์ที่ยืนยันแล้วประมาณ 40 ชนิด สกุลนี้ยังพบได้จำนวนน้อยในอเมริกาเหนือ อเมริกาใต้ และปาปัวนิวกีนี อย่างไรก็ตาม Myosotis เป็นเรื่องธรรมดาที่พบได้ในเขตอบอุ่นเพราะการปลูกและการเข้ามาของสายพันธุ์ต่างถิ่น มีหลายสปีชีส์ที่ได้รับความนิยมในพืชสวน พืชสกุลนี้ชอบที่อยู่อาศัยชื้น สำหรับในที่ที่ไม่ใช่พื้นเมือง มักจะพบในพื้นที่ชุ่มน้ำและริมฝั่งแม่น้ำ
การวิเคราะห์ทางพันธุกรรมบ่งชี้ว่าสกุลนี้มีต้นกำเนิดในซีกโลกเหนือ และชนิดนั้นมีถิ่นกำเนิดในออสเตรเลีย นิวซีแลนด์ และอเมริกาใต้ ทั้งหมดมาจากการกระจายตัวครั้งเดียวสู่ซีกโลกใต้ หนึ่งหรือสองสายพันธุ์ยุโรปโดยเฉพาะอย่างยิ่ง "Myosotis sylvatica" ถูกนำเข้ามาในพื้นที่เขตอบอุ่นของยุโรปเอเชียและอเมริกา
บิลลี ไอลิช

บิลลี ไอลิช ไพเรต เบร์ด โอคอนเนลล์ (เกิด 18 ธันวาคม พ.ศ. 2544) เป็นนักร้อง-นักแต่งเพลง ชาวอเมริกัน เป็นที่รู้จักในปี พ.ศ. 2559 หลังออกซิงเกิลเปิดตัวซิงเกิลแรก "Ocean Eyes" ที่เผยแพร่ทางซาวด์คลาวด์ ต่อมาซิงเกิลออกวางขายอีกครั้งภายใต้สังกัดดาร์กรูมและอินเทอร์สโคปเรเคิดส์
อีพีแรกของเธอ "ดอน สไมล์ แอต มี" (พ.ศ. 2560) ติดในท็อป 15 ในสหรัฐอเมริกา สหราชอาณาจักร แคนาดา และออสเตรเลีย และตามมาด้วยซิงเกิล "Bellyache" ไอลิชยังได้ร่วมงานกับนักร้องชาวอเมริกัน คาลิด ในซิงเกิล "Lovely" ออกจำหน่ายในเดือนเมษายน พ.ศ. 2560 และอยู่ในอัลบั้มเพลงประกอบภาพยนตร์ในฤดูกาลที่ 2 ของซีรีส์ "13 Reasons Why" 
สตูดิโออัลบั้มแรก เป็นสตูดิโออัลบั้มเปิดตัวที่ชื่อ "เวนวีออลฟอลอสลีป, แวร์ดูวีโก?" (พ.ศ. 2562) ขึ้นอันดับ 1 บนบิลบอร์ด 200 รวมถึงสหราชอาณาจักร แคนาดาและออสเตรเลีย อัลบั้มมี 4 ซิงเกิลที่ติดใน 40 อันดับของอเมริกา คือ "เวนเดอะปาร์ตี้ส์โอเวอร์", "เบอรี่เอเฟรนด์", "วิชยูเวอร์เกย์", และ "แบดกาย" 
ใน พ.ศ. 2563 ไอลิชได้ร่วมเขียน และร้องเพลง "โนไทม์ทูดาย" สำหรับเป็นเพลงประกอบภาพยนตร์เจมส์ บอนด์ในชื่อเดียวกัน และได้ออกซิงเกิล"เอเวอรี่ติงไอวอนเทด", "มายฟิวเจอร์", "แดร์ฟอร์ไอแอม", และ "ยัวร์พาวเวอร์"
ต่อมาในวันที่ 30 กรกฎาคม พ.ศ. 2564 ไอลิชได้ปล่อยสตูดิโออัลบั้มลำดับที่สองมาในชื่อ "แฮปปีเออร์แดนเอฟเวอร์" ซึ่งประกอบด้วยเพลง 16 เพลง ซึ่งมี 3 เพลงที่ไอลิชได้ออกเป็นซิงเกิลก่อนหน้านี้แล้ว ได้แก่ มายฟิวเจอร์, แดร์ฟอร์ไอแอม และยัวร์พาวเวอร์
จากข้อมูลของ RIAA ไอลิชได้รับรางวัลแผ่นเสียงทองคำ 7 แผ่น และแผ่นเสียงทองคำ 2 แผ่น จากการจำหน่ายซิงเกิล
ชีวิตช่วงแรก.
บิลลี ไอลิช ไพเรต เบร์ด โอคอนเนลล์ เกิดวันที่ 18 ธันวาคม พ.ศ. 2544 ณ ลอสแอนเจลิส รัฐแคลิฟอร์เนีย สหรัฐอเมริกา, เธอเป็นลูกสาวของ แม็กกี้ เบร์ด และ แพทริค โอคอนเนลล์ โดยทั้งคู่ก็มีชื่ออยู่ในวงการบันเทิงเช่นเดียวกัน. เธอมีบรรพบุรุษเป็นชาวไอริช และชาวสกอตแลนด์ ("ไอลิช" มาจากภาษาไอริช ที่หมายความว่า "เอลิซาเบธ") และเติบโตที่ Highland Park ใน ลอสแอนเจลิส เธอได้รับการศึกษาที่บ้านจนอายุ 8 ปีเธอจึงได้เข้าร่วม Los Angeles Children's Chorus ทำให้เธอได้เริ่มร้องเพลงตั้งแต่ยังเด็ก และเริ่มเขียนเพลงตั้งแต่อายุ 11 ปี โดยมีพี่ชายของเธอ Finneas O'Connell ที่ได้เริ่มเขียนเพลง พร้อมกับโปรดิวเพลงของตัวเองให้กับวงของเขาไปก่อนหน้าแล้ว
สมเด็จกรมขุนนโรดม สิริวุธ

สมเด็จกรมขุนนโรดม สิริวุธ  ประสูติเมื่อวันที่ 8 มิถุนายน 2494 ณ กรุงพนมเปญ ประเทศกัมพูชา เป็นพระราชโอรสพระองค์ที่ 3 ใน พระบาทสมเด็จพระนโรดม สุรามฤต และ คุณเทพกัญญาโสภา (คิม อันยิป) มีพระเชษฐภคินีร่วมพระอุทร 1 พระองค์คือ พระองค์เจ้านโรดม เวชชรา เป็นพระราชอนุชาต่างพระราชชนีของ พระบาทสมเด็จพระนโรดม สีหนุ และเป็นพระราชปิตุลา (อาชาย) ใน พระบาทสมเด็จพระบรมนาถ นโรดม สีหมุนี รัชกาลปัจจุบัน พระองค์ทรงดำรงตำแหน่งทางการเมืองของประเทศ อาทิ รัฐมนตรีว่าการกระทรวงต่างประเทศตั้งแต่ปี 2536 - 2537 เป็นสมาชิกกิตติมศักดิ์ของ พรรคฟุนซินเปก และดำรงตำแหน่งรองนายกรัฐมนตรีในปี 2547 - 2549 พระองค์ยังร่วมมือกับ ซาร์ เคง นักการเมืองของประเทศ ในการผนึกกระทรวงมหาไผท และ กระทรวงอื่นๆ เพื่อให้ง่ายต่อการทำงาน 
ด้านชีวิตครอบครัว พระองค์เสกสมรสกับ นักนางนโรดม วาศนาดีวา สิริวุธ มีพระบุตรดังนี้
พญาขุนฟอง

พญาขุนฟอง หรือ เจ้าขุนฟอง ทรงเป็นปฐมกษัตริย์น่าน แห่งราชวงศ์ภูคา ปกครองเมืองวรนคร (เมืองปัว) เมื่อประมาณปี พ.ศ. 1825 ทรงเป็นพระราชโอรสองค์ที่สองใน พญาภูคา ปฐมกษัตริย์แห่งราชวงศ์ภูคา (กาวน่าน) ที่ปกครองเมืองย่าง ต่อมาพญาภูคา มีดำริห์ที่จะขยายพระราชอาณาเขตของพระองค์ให้กว้างใหญ่ พระองค์จึงโปรดให้ เจ้าขุนนุ่น ผู้เป็นพระราชโอรสองค์โต ไปครองเมืองจันทรบุรี หรือ(เมืองหลวงพระบาง) ในปัจจุบัน และโปรดให้ เจ้าขุนฟอง ผู้เป็นพระราชโอรสองค์เล็ก ไปครองเมืองวรนคร หรืออำเภอปัว ในปัจจุบัน ในปี พ.ศ. 1825
พระประวัติ.
ตามพงศาวดาร กล่าวว่า เจ้าพญาภูคา เจ้าเมืองย่าง (อยู่ในท้องที่ตำบลศิลาเพชร อำเภอปัว) มีราชบุตร 2 องค์ องค์พี่ชื่อ “ขุนนุ่น” องค์น้องชื่อ “ขุนฟอง” เมื่อเจริญวัยขึ้น พระมหาเถรแตงได้สร้างเมืองทางฝั่งตะวันออกแม่น้ำโขงชื่อว่า จันทบุรี (เมืองหลวงพระบาง)ให้แก่ขุนนุ่นผู้พี่ แล้วสร้างเมืองริมฝั่งแม่น้ำน่านชื่อว่า “วรนคร” ให้แก่ขุนฟองผู้น้องและปันอาณาเขตของสองเมืองขึ้นคือฝ่ายวรนครทิศเหนือถึงเมืองท่านุ่นริมฝั่งแม่น้ำโขง ทิศใต้สุดศาลเมืองล่าง (เข้าใจว่าเป็นเมืองย่าง) เป็นแดน กาลเวลาดังกล่าวตกอยู่ในรัชสมัยของพ่อขุนรามคำแหง แห่งกรุงสุโขทัย ทางอาณาจักรล้านนาก็มีพญางำเมืองเป็นเจ้าเมืองพะเยาและพญามังรายเป็นเจ้านครเชียงราย ในขั้นแรกที่สร้างเมืองนี้ขึ้นนั้น ไม่ปรากฏศักราชว่าเป็นพุทธศักราช 1865 ก็ต่อเมื่อเจ้าเมืองวรนครได้ล่วงไปแล้วถึง 2 องค์ ถ้าจะคาดคะเนตามเหตุการณ์ในพงศาวดารเมืองน่านตอนนี้และนับถอยหลังหวนไปหาการตั้งเมืองวรนครแล้ว ก็ไม่เกิน 40 ปี คือประมาณ พ.ศ. 1825
พญาเก้าเกื่อน

พญาเก้าเกื่อน หรือเจ้าเก้าเกื่อน เป็นกษัตริย์น่าน หรือเจ้าผู้ครองเมืองวรนคร (เมืองปัว) องค์ที่ 2 ราชวงศ์ภูคา ต่อจากพระบิดา พญาขุนฟอง และต่อมาได้ไปครองเมืองย่าง ต่อจากเจ้าหลวงพญาภูคา ผู้เป็นปู่
พระประวัติ.
ครั้นต่อมาไม่นาน พญาขุนฟอง (พระบิดา) ก็พิราลัย เสนาอำมาตย์ใน เมืองวรนคร (ปัว) ก็อุสาราชาภิเศก เป็น พญาเก้าเกื่อน ครองเมืองวรนคร ต่อมา เจ้าหลวงพญาภูคา (ผู้เป็นปู่) ที่ครองเมืองย่างมานานแล้ว ก็คิดจะสละราชสมบัติ ให้พญาเก้าเกื่อน ผู้เป็นพระนัดดา ครองเมืองย่างต่อ ต่อมาพญาภูคา จึงใช้นางกำนัล 2 คนมาอาราธนา พญาเก้าเกื่อน เจ้าผู้ครองเมืองวรนคร ไปเป็นเจ้าผู้ครองเมืองย่าง ด้วยความเกรงใจพระอัยกา (ปู่) เจ้าหลวงพญาภูคาก็ตอบตกลง แล้วก็ได้มอบให้ นางพญาแม่ท้าวคำปิน ขณะที่ทรงครรถ์ (ท้อง) ผู้เป็นชายา ให้ครองเมืองวรนครต่อ และฝากเสนาอำมาตย์ ให้ดูแลเมืองวรนคร ต่อไป ต่อมาพญาเก้าเกื่อนก็เสด็จถึง เมืองย่าง เจ้าหลวงพญาภูคาและเสนาอำมาตย์ทั้งหลายในเมืองย่างก็ อุสาราชาภิเศก พญาเก้าเกื่อน ให้ครองราชสมบัติเมืองย่าง ส่วนเจ้าหลวงพญาภูคา ที่เสวยเมืองย่างมานาน หลังจากนั้นก็สละราชสมบัติให้ พญาเก้าเกื่อน ครองต่อ ไม่นานท่านก็พิราลัยเมื่อปี พ.ศ. 1880 รวมระยะเวลาปกครองเมืองย่าง 68 ปี
กลุ่มอาการเล็นน็อกซ์-กาสเตาต์

กลุ่มอาการเล็นน็อกซ์-กาสเตาต์เป็นกลุ่มอาการโรคลมชักในเด็กชนิดหนึ่ง มีลักษณะเฉพาะคือเป็นการชักที่รุนแรงและชักแบบซับซ้อน เป็นโรคหายากชนิดหนึ่ง
ผู้ป่วยจะมีอาการชักต่อเนื่องและซ้ำๆ หลายครั้ง ซึ่งมีลักษณะเฉพาะ นอกจากนี้จะมีความบกพร่องทางสติปัญญาและพัฒนาการ ร่วมกับมีผลตรวจคลื่นไฟฟ้าสมองเป็นแบบ slow spike wave ผู้ป่วยมักเริ่มมีอาการตั้งแต่อายุ 3-5 ปี และสามารถเป็นต่อเนื่องไปจนถึงวัยผู้ใหญ่
โรคนี้มีความสัมพันธ์กับพันธุกรรมกลายพันธุ์บางแบบ การบาดเจ็บหรือขาดออกซิเจนในช่วงการคลอด การติดเชื้อตั้งแต่แรกเกิด เนื้องอกหรือความผิดปกติในเนื้อสมอง และโรคพันธุกรรมอื่นๆ เช่นทิวเบอรัสสเคลอโรซิสและกลุ่มอาการเวสท์
ผู้ป่วยโรคนี้มีพยากรณ์โรคไม่ดี โดยมีอัตราเสียชีวิตตั้งแต่วัยเด็กอยู่ที่ 5% และ 80-90% จะยังมีอาการชักอยู่แม้จะเข้าสู่วัยผู้ใหญ่แล้ว
การรักษา.
ทางเลือกในการรักษาโรคนี้มีหลายทาง ได้แก่ การใช้ยา การผ่าตัด และการปรับอาหาร
ความประทับใจของพระอาทิตย์ขึ้น

ความประทับใจของพระอาทิตย์ขึ้น  เป็นภาพวาดสีน้ำมันบนผ้าใบที่วาดโดยโกลด มอแน จิตรกรชาวฝรั่งเศสในปี ค.ศ. 1872 ภาพมีขนาด 48 × 63 เซนติเมตร แสดงภาพทิวทัศน์ท่าเรือเมืองเลออาฟวร์ ปัจจุบันได้รับการจัดแสดงที่พิพิธภัณฑ์มาร์มอต็องมอแนในกรุงปารีส
ในปี ค.ศ. 1872 มอแนเดินทางไปเยี่ยมบ้านเกิดที่เมืองเลออาฟวร์แล้ววาดภาพหลายภาพที่ท่าเรือ มีหกภาพที่แสดงถึงช่วงเวลาย่ำรุ่ง กลางวัน โพล้เพล้ และกลางคืนที่ท่าเรือในมุมมองที่แตกต่างกัน บางจุดวาดจากท่าเรือโดยตรง บางจุดวาดจากห้องพักในโรงแรมที่ใกล้กับท่าเรือ มอแนวาดภาพ "ความประทับใจของพระอาทิตย์ขึ้น" จากหน้าต่างโรงแรมที่มองออกไปเห็นท่าเรือเลออาฟวร์เมื่อวันที่ 13 พฤศจิกายน ค.ศ. 1872 ต่อมาภาพนี้ถูกจัดแสดงในนิทรรศการของศิลปินนอกขนบที่กรุงปารีส ปี ค.ศ. 1874 ร่วมกับงานของศิลปินอื่น ๆ เช่น แอดการ์ เดอกา, กามีย์ ปีซาโร, ปีแยร์-โอกุสต์ เรอนัวร์ และอัลเฟรด ซิสลีย์ "ความประทับใจของพระอาทิตย์ขึ้น" เป็นภาพท่าเรือเลออาฟวร์ยามย่ำรุ่ง มีเรือเล็กสองลำที่มีผู้คนบนเรืออยู่ด้านหน้า ด้านหลังมีปล่องควันเรือจักรไอน้ำและจากโรงงานเป็นเงาเลือนราง ด้านบนมีดวงอาทิตย์เป็นจุดสีแดง มีการวิเคราะห์ว่ามอแนใช้ฝีแปรงแบบหยาบและสั้นเพื่อบันทึกชั่วขณะที่วาดมากกว่าจะวาดให้ดูเหมือนจริง มาร์กาเร็ต ลิฟวิงสโตน ศาสตราจารย์ด้านประสาทวิทยาศาสตร์ มหาวิทยาลัยฮาร์วาร์ดกล่าวว่า "หากทำให้ภาพนี้กลายเป็นภาพขาวดำ จะพบว่าดวงอาทิตย์ที่ปรากฏในภาพหายไปเกือบหมด" ลิฟวิงสโตนกล่าวเพิ่มว่า เทคนิคที่มอแนใช้ส่งผลต่อเปลือกสมองส่วนการเห็นที่รับรู้ถึงความส่องสว่างและสี ทำให้ผู้ชมมองเห็นดวงอาทิตย์สว่างกว่าจุดอื่น
หลุยส์ เลอรัว นักวิจารณ์ชาวฝรั่งเศสเผยแพร่บทความเกี่ยวกับผลงานในนิทรรศการปี ค.ศ. 1874 ในหนังสือพิมพ์ "เลอชารีวารี" เขาวิจารณ์ว่า "ความประทับใจของพระอาทิตย์ขึ้น" เป็นเพียงภาพร่างมากกว่าจะเป็นภาพที่วาดแล้วเสร็จ และกล่าวเชิงเสียดสีว่าเขารู้สึก "ประทับใจ" ภาพนี้ ต่อมาคำว่าประทับใจของเลอรัวได้รับการยอมรับแพร่หลายจนกลายเป็นชื่อลัทธิประทับใจ ขบวนการทางศิลปะช่วงปลายคริสต์ศตวรรษที่ 19 ภาพนี้เคยถูกขโมยไปจากพิพิธภัณฑ์มาร์มอต็องมอแนในปี ค.ศ. 1985 ก่อนจะถูกตามกลับคืนมาได้ในปี ค.ศ. 1990 และถูกนำกลับไปจัดแสดงในปีต่อมา
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
นางอั้วสิม

นางพญาปัวหรือมีพระนามเดิมว่า นางอั้วสิม เป็นพระชายาในพญางำเมือง เจ้าเมืองพะเยา ครั้นที่ พญางำเมือง ยกกองทัพมาตีเมืองวรนคร มีโอรสด้วยกัน 1 คน ชื่อ เจ้าอามป้อม และภายหลังได้เสกสมรสกับพญาผานอง เจ้าเมืองวรนคร มีโอรสด้วยกัน 6 พระองค์
ประวัติ.
เมื่อนั้นพญางำเมือง ตีเมืองวรนครสำเร็จ จึงโปรดให้ นางอั้วสิม (ชายา) กับบุตรชาย ชื่อ เจ้าอามป้อม ให้ดูแลเมืองวรนคร (ปัว) ครั้นถึงปีใหม่ นางพญาปัว (อั้วสิม) กับเจ้าอามป้อม (บุตรชาย) แต่งบรรณาการไปถวายพญางำเมือง นางพญาปัว (อั้วสิม) ไปถึงเมืองพะเยา แล้วก็ได้ถวายเครื่องบรรณาการต่าง ๆ 
ต่อมานางพญาปัว และเจ้าอามป้อม ก่อนจะลาพญางำเมือง กลับเมืองปัว (วรนคร) ก็ทำแกงเนื้อควายนำไปถวายพระยางำเมือง ในการนี้ด้วย พญางำเมืองได้กินแกงเนื้อควายแล้ว ก็พูดหยอกล้อเล่นนางพญาปัวว่า "แกงควายยังหวานแด่เท่าว่าน้ำหนักหนาว่าอัน" นางพญาปัวได้ยินก็รู้สึกไม่พอใจ 
นางพญาปัว กับเจ้าอามป้อมผู้เป็นลูก ก็ได้ไปกราบลาพญางำเมือง แล้วก็เดินทางกลับเมืองปัว 
นางพญาปัว ครั้นมาถึง เมืองปัวแล้ว นางพญาปัวจึงทำหนังสือไปหาเจ้าเมืองปราด (เจ้าขุนใสยศ) แล้วเจ้าขุนใสยศ ก็รีบเอาช้างม้ารี้พลโยธาทั้งหลาย เจ้าเมืองปราดครั้นมาถึงเมืองปัวแล้ว นางพญาปัว ก็รีบไปต้อนไปรับเอาเจ้าเมืองปราดเมื่อนั้นนางพญาปัว และเจ้าเมืองปราด (ขุนใสยศ) ทั้ง 2 คน ก็สนิทสนม จนสุดท้ายก็ได้เป็นสามีภรรยากัน
ภวฤทธิ์ เพาเวอร์

เฟอร์กัล วันชัย เพาเวอร์ มาจากชื่อภาษาอังกฤษ (Fergal Wanchai Power) (ชื่อเล่น:เฟอร์กี้) เกิดเมื่อวันที่ 24 พฤศจิกายน พ.ศ. 2536 เป็นนักแสดงและนายแบบชาวไทยในสังกัดสถานีโทรทัศน์สีกองทัพบกช่อง 7
ประวัติ.
เฟอร์กัล วันชัย เพาเวอร์ มาจากชื่อภาษาอังกฤษ (Fergal Wanchai Power) ชื่อเล่น เฟอร์กี้:Fergie) เปลี่ยนชื่อภายหลังเป็น ภวฤทธิ์ เพาเวอร์ เกิดเมื่อวันที่ 24 พฤศจิกายน พ.ศ. 2536 เป็นคนเชื้อชาติไทย-ไอริช จบการศึกษาระดับปริญญาที่กรุงเทพมหานครคณะสถาบันเทคโนโลยีนานาชาติสิรินธรสาขาIT (Information Technology) มหาวิทยาลัยธรรมศาสตร์รังสิต
การทำงาน.
เริ่มเข้าสู่วงการบันเทิงโดยการแคสติ้งละครเรื่องแรก ละครเรื่อง "กาลครั้งหนึ่งในหัวใจ" และเป็นที่รู้จักกันในบทบาท "อาจิว" ในฐานะนักแสดงรับเชิญซึ่งมีผู้ติดตามชมให้การสนับสนุนตลอดเรื่อยมาและรับงานละครต่อเนื่องส่วนมากเขาจะรับงานเป็นบทดีและบทร้ายและเทคนิคการแสดงแบบเต็มตัวโดยเป็นที่รู้จักในฐานะนักแสดงรุ่นใหม่
เมื่อปี 2562 ละคร "นางร้าย" เจ้าของบทบาท "อาทิตย์" แสดงร่วมกับ กิตตน์ก้อง ขำกฤษ และ ทิสานาฏ ศรศึก ทำให้แฟนละครและผู้ติดตามเกลียดกันทั้งบ้านทั้งเมืองทำให้กระตอบรับละครเรื่องนี้และเป็นเรตติ้งที่สูงสุดระดับต้นปีทำให้ละครเรื่องนี้ประสบความสำเร็จและได้รับคำติชมจากนักแสดงและทีมงานทุกท่าน
บลูสแต็กส์

บลูสแต็กส์  เป็นบริษัทเทคโนโลยีสัญชาติอเมริกันที่ผลิตบลูสแต็กส์ แอปเพลเยอร์และผลิตภัณฑ์ข้ามแพลตฟอร์มบนเมฆอื่น ๆ บลูสแต็กส์ เพลเยอร์ออกแบบมาเพื่อให้แอปพลิเคชันแอนดรอยด์สามารถทำงานบนเครื่องคอมพิวเตอร์ส่วนบุคคลที่ใช้ ไมโครซอฟท์ วินโดวส์ และ แมคโอเอส บริษัทก่อตั้งขึ้นในปี พ.ศ. 2552 โดย เจย์ ไวชนาฟ, ซูมัน เซราฟ, และโรเซน ชาร์มาที่เคยเป็นอดีตรองประธานเจ้าหน้าที่บริหารฝ่ายเทคโนโลยีที่ แม็คอาฟี และสมาชิกคณะกรรมมาของ Cloud.com
นักลงทุนรวมไปถึง แอนดรีสเซน โฮโรวิตซ์, เรดพอทยท์, ซัมซุง, อินเทล, ควอลคอมม์, ซิตริก, เรดาร์พาร์ทเนอร์ส, อิกนิชันพาร์ทเนอร์ส, เอเอ็มดี, และอื่น ๆ
ในวันที่ 25 พฤษภาคม พ.ศ. 2554 ณ การประชุมซิตริกซินเนอร์จีที่ซานฟรานซิสโก ประธานบริหารซิตริก มาร์ก เทมเปิลตัน ได้แสดงบลูสแต็กส์รุ่นเริ่มต้นบนเวทีและได้ประกาศจัดตั้งห้างหุ้นส่วน รุ่นอัลฟาที่เปิดให้ทดสอบแบบสาธารณะของแอปเพลเยอร์ได้เปิดตัวในวันที่ 11 ตุลาคม พ.ศ. 2554 และแอปเพลเยอร์ได้ออกจากเบต้าในวันที่ 7 มิถุนายน พ.ศ. 2554
แอปเพลเยอร์.
แอปเพลเยอร์เป็นซอฟต์แวร์ วินโดวส์ และ แมคโอเอส ที่สามารถดาวน์โหลดได้ ซึ่งจะจำลองระบบปฏิบัติการแอนดรอยด์ ตัวซอฟต์แวร์จะดาวน์โหลดได้ฟรีไม่มีค่าใช้จ่ายโดยจะต้องมีบัญชีกูเกิลในการเข้ากูเกิล เพลย์สโตร์แต่คุณสมบัติขั้นสูงเช่นปิดการโฆษณา, เปลี่ยนภาพพื้นหลัง, เป็นต้น จะต้องมีการสมัครสมาชิกรายเดือน ในวันที่ 24 เมษายน พ.ศ. 2558 บริษัทได้อ้างว่าแอปเพลเยอร์สามารถทำงานแอปที่อยู่ในกูเกิล เพลย์สโตร์มากกว่า 96 เปอร์เซ็นต์ ในเดือน ธันวาคม พ.ศ. 2558 แอปเพลเยอร์มียอดดาวน์โหลดมากกว่า 109 ล้านครั้ง แอปเพลเยอร์จะมีตัวควบคุมเกมที่ชื่อ "การควบคุมเกมขั้นสูง" ซึ่งจะช่วยในการควบคุมการเล่นให้ง่ายเหมือนกับเล่นในมือถือ และประสิทธิภาพของเกมในบลูสแต็กส์จะเหนือกว่าเกมในมือถือ
เบน เดวิส (นักฟุตบอลเกิด พ.ศ. 2536)

เบนจามิน ทอมัส เดวิส (เกิด 24 เมษายน ค.ศ. 1993) เป็นนักฟุตบอลอาชีพชาวเวลส์ ปัจจุบันเล่นในตำแหน่งแบ็กซ้าย และ กองหลังให้กับทอตนัมฮอตสเปอร์ และทีมชาติเวลส์
เดวิสจบจากอคาเดมี่ของ สโมสรฟุตบอลสวอนซีซิตี ซึ่งเป็นสโมสรของเวลส์ที่ตั้งในเมืองสวอนซี ซึ่งเล่นใน ระบบลีกฟุตบอลอังกฤษ รวมถึงเข้าร่วมกับอคาเดมี่ของสโมสรในเดนมาร์ก วีบอร์ก ในขณะที่ครอบครัวของเขาอาศัยอยู่ในเดนมาร์ก เขาเปิดตัวในฟุตบอลอาชีพของเขาสำหรับสวอนซีซิตี้ในเกมพรีเมียร์ลีกนัดที่สองของฤดูกาล 2012-13 กับ เวสต์แฮมยูไนเต็ด ประตูแรกในอาชีพของเขาในพรีเมียร์ลีกนัดที่ชนะ 3-1 กับ สโตกซิตี เมื่อเดือนมกราคม ค.ศ. 2013 ในฤดูกาล 2013–14 เดวิสเล่นเป็นตัวจริงอีกครั้งให้กับสวอนซีซิตี
เวอร์ชวลบอกซ์

ออราเคิล วีเอ็ม เวอร์ชวลบอกซ์  เป็นซอฟต์แวร์โฮสต์ไฮเปอร์ไวเซอร์เสรีและโอเพนซอร์ซ สำหรับ เอกซ์86 เวอร์ชวลไลเซชัน ที่พัฒนาโดย ออราเคิล คอร์ปอเรชัน เดิมทีถูกสร้างขึ้นโดย บริษัท อินโนเทก จำกัด ซึ่งต่อมาถูกซื้อกิจการโดย ซันไมโครซิสเต็มส์ ในปี พ.ศ. 2551 และในที่สุดก็ถูกซื้อกิจการโดย ออราเคิล ในปี พ.ศ. 2553
เวอร์ชวลบอกซ์ จะสามารถจำลองระบบปฏิบัติการเช่น วินโดวส์, แมคโอเอส, ลินุกซ์, โซลาริส, และโอเพนโซลาริส นอกจากนี้ยังสามารถจำลอง ฟรีบีเอสดี และจีโหนด บนเครื่องคอมพิวเตอร์ที่มีระบบปฏิบัติการอยู่ซึ่งจะสร้างและทำงานเวอร์ชวลแมชชีนที่จะแบ่งทรัพยากรจากเครื่องของผู้ใช้เช่น แรม, ฮาร์ดดิสก์, หน่วยประมวลผลกลาง, เป็นต้น ลงไปในระบบปฏิบัติที่ติดตั้งอยู่ในเวอร์ชวลบอกซ์ สำหรับบางระบบปฏิบัติการที่ติดตั้งลงไปในเวอร์ชวลบอกซ์จะมีแพกเกจ "โปรแกรมเสริมสำหรับเกสต์" มันจะเป็นตัวติดตั้งโปรแกรมขับอุปกรณ์ที่จะทำให้ใช้งานได้ดีขึ้น ซึ่งจะปรับปรุงประสิทธิภาพโดยเฉพาะกราฟิกและเพิ่มคุณสมบัติอื่น ๆ
เจ้าหญิงเอากุสทาแห่งเฮ็สเซิน-คัสเซิล

เจ้าหญิงเอากุสทาแห่งเฮ็สเซิน-คัสเซิล  หรือ เจ้าหญิงออกัสตา ดัชเชสแห่งเคมบริดจ์ ประสูติเมื่อวันที่ 25 กรกฎาคม ค.ศ. 1797 ณ ออฟเฟนบาช, เยอรมนี เป็นพระธิดาใน เจ้าชายเฟรเดอริกแห่งเฮ็สเซิน-คัสเซิล กับ เจ้าหญิงคาโรลีนแห่งนัสเซา-อูริกเงิน พระบิดาของพระองค์ยังเป็นพระราชนัดดาใน พระเจ้าจอร์จที่ 2 แห่งบริเตนใหญ่
เสกสมรส.
เจ้าหญิงเอากุสทาแห่งเฮ็สเซิน-คัสเซิล ทรงเสกสมรสกับ เจ้าชายอดอลฟัส ดยุกแห่งเคมบริดจ์ เมื่อวันที่ 1 มิถุนายน ค.ศ. 1818 รับพระราชทานพระอิสริยยศที่ ดัชเชสแห่งเคมบริดจ์ พระชายา มีพระบุตรดังนี้
-ทรงสืบทอดพระราชอิสริยยศเป็น ดยุคแห่งแคมบริดจ์ ต่อจากพระชนก เมื่อวันที่ 8 กรกฎาคม ค.ศ. 1850
-ทรงเข้าอภิเษกสมรสกับซาร่าห์ แฟร์บราเธอร์ เมื่อวันที่ 8 มกราคม ค.ศ. 1847 มีพระโอรสและพระธิดา
-ทรงเข้าอภิเษกสมรสกับ เมื่อวันที่ 28 มิถุนายน ค.ศ. 1843 มีพระราชโอรส 1 พระองค์
-ทรงดำรงพระอิสริยยศเป็น แกรนด์ดัชเชสรัชทายาทแห่งเม็คเล็นบูร์ก-สเตรลิตซ์ (HRH The Hereditary Grand Duchess of Mecklenburg-Strelitz) และในวันที่ 6 กันยายน ค.ศ. 1860 จึงได้ทรงเป็น แกรนด์ดัชเชสแห่งเม็คเล็นบูร์ก-สเตรลิตซ์ (HRH The Grand Duchess of Mecklenburg-Strelitz) หลังจากการสิ้นพระชนม์ของพระสัสสุระ (พระชนกในพระสวามี)
-ทรงเข้าอภิเษกสมรสกับ เมื่อวันที่ 12 มิถุนายน ค.ศ. 1866 และสถาปนาเป็น ดัชเชสแห่งเท็ค
พระชนม์ชีพช่วงท้าย.
เจ้าหญิงออกัสตา ดัชเชสแห่งเคมบริดจ์ พระอิสริยยศที่หลายคนในสหราชอาณาจักรและประเทศทั่วโลกต่างรู้จัก ได้ตัดสินพระทัยพำนักใน ลอนดอน ก่อนจะสิ้นพระชนม์ลงเมื่อวันที่ 6 เมษายนน ค.ศ. 1889 สิริพระชันษาย่างเข้าปีที่ 92 ปี ด้วยโรคพระชรา การสิ้นพระชนม์ของพระองค์นั้น สมเด็จพระราชินีนาถวิกตอเรียแห่งสหราชอาณาจักร ทรงพระราชดำรัสกับข้าราชบริพาร
<templatestyles src="แม่แบบ:คำพูด/style.css" />การจากไปของอาออกัสตา พระชายาของอาข้าพเจ้า ทำให้เข้าพเจ้าไม่เหลือใคร ท่านเป็นองค์เดียวที่ข้าพเจ้ารัก
ซังคท์กิลเกิน

ซังคท์กิลเกิน  เป็นหมู่บ้านในแหล่งมรดกโลกซัลทซ์คัมเมอร์กูท ประเทศออสเตรีย ตั้งอยู่บนชายฝั่งทางตะวันตกเฉียงเหนือของทะเลสาบว็อล์ฟกัง เป็นบ้านเกิดของนางอันนา มารดาของว็อล์ฟกัง อมาเดอุส โมทซาร์ท และเป็นบ้านเกิดของเฮ็ลมูท โคล อดีตนายกรัฐมนตรีเยอรมนี
รถถังที-18

รถถังเบาที18 (ยังเรียกอีกอย่างว่า เอ็มเอส-1, #เปลี่ยนทาง , , "Small [Vehicle for] Support, First [type/example]") เป็นรถถังแบบแรกที่ถูกออกแบบโดยโซเวียต ถูกผลิตขึ้นใน ค.ศ. 1928 ถึง ค.ศ. 1931 โดยใช้ต้นแบบจากรถถังเรโนลต์ เอฟทีมาดัดแปลงด้วยการเพิ่มระบบกันสะเทือนแนวตั้งที่ปรากฏให้เห็น
รถถังที-18 และรถถังอื่น ๆ ล้วนไม่ประสบความสำเร็จในการออกแบบเป็นหลัก แต่พวกเขาได้ให้ประสบการณ์ครั้งแรกแก่โรงงานอุตสาหกรรมในการออกแบบยานเกราะ และในเวลาเดียวกันก็ได้นำรถถังที่ถูกออกแบบจากต่างประเทศจำนวนมากมาใช้สำหรับการผลิต